[Video] Luislang verorber reuse krokodil | Maroela Media
'n Krokodil in Queensland, Australië, het sy moses teëgekom toe 'n luislang van sowat drie meter hom ná 'n stoeiery van vyf ure heel ingesluk het. Die internet is behoorlik op hol oor dié beeldmateriaal.
Die reuse maaltyd het plaasgevind by Lake Moondarra en is op kamera vasgelê deur Tiffany Corlis, 'n joernalis van Australië. Corlis sê die slang het sy lyf om die krokodil gedraai.
"Die stryd het aanvanklik in die water begin. Die krokodil het in 'n stadium met sy kop uit die water gekom, maar die slang het hom te styf vasgehou. Die slang het die krokodil later na die kant gebring om hom in te sluk," het Corlins aan BBC vertel.
Dit het die slang net 15 minute geneem om die krokodil te verorber.
Luislange is bekend daarvoor dat hulle hul prooi versmoor. Die slange het buigsame kake wat hulle in staat stel om baie groot prooi in te sluk.
Uiters swak joernalistiek. Geen navorsing nie. Dit het in Maart 2014 gebeur. Kry asb julle feite reg.
Gaan lees die Telegraph van Aus.
Nadat ek die storie van "The Lion Man" op Carte Blanche gesien het stel ek glad nie meer belang om na die tipe goed te kyk nie.
Jinne maar mense kan oor NONSENS kommentaar lewer. Dankie vi rhierdie Maroela, oud of nuut, dis interessant.
Goeie more Gerhardt en Len,
Ontspan tog julle boudjies! Dankie Sunè, jou terugvoer is perfek!
PS: Interresante en / of lewens belangrike nuus wat oud is, sal altyd welkom wees!! God se Woord is duisende jare met ons as mense op aarde……..en honderde miljoene mense lees en bestudeer dit elke dag oor en oor!!